שרון שחל

שרון שחל ב"דיגדיגדוג"
מימין לשמאל: [[צק ברקמן, שרון שחל ומולי שולמן, במחזמר "קומפני", בבימויו של רפי ניב, תיאטרון באר שבע]]
שרון שחל (נולדה ב-28 בנובמבר 1969) היא זמרת, שחקנית, קריינית, כוכבת ילדים ומדבבת ישראלית.

==ביוגרפיה==
שרון שחל נולדה ברמת גן. בהיותה בת ארבע עברה עם משפחתה לרמת השרון. כילדה למדה שחל פסנתר, הרבתה לצייר ורקדה בתנועטרון של דורית שמרון. בין גילאי 15–17, היא לקחה חלק בפרויקט מתא"ן, שבמסגרתו נוער מנגן מוזיקה קלאסית במשך שבוע בסוכות, איתה בפרויקט היו גם שרית וינו ואורית שחף.

בוגרת המחזור הראשון של תיכון אלון במגמת אמנות פלסטית, בין מוריה היו פיליפ רנצר, חגית רנרט ואריה ברקוביץ.

בשנת 1987 התקבלה שחל ללהקת הנח"ל, בה שירתה בשנים 1987–1989. באותה עת היו בלהקה יואב צפיר, מומי לוי, שרון חזיז ושי זורניצר. בתחילה שחל וחזיז נכנסו כמחליפות ואחר-כך עשו תוכנית חדשה של שירי חנוך לוין. מאוחר יותר הצטרפו ללהקת הנח"ל דנה ברגר, אורי הוכמן ותומר שרון. שחל התקבלה לבית צבי, התקבלה ולמדה מגיל 19.5 עד גיל 22.5 וסיימה במחזור 1992. היו איתה בכיתה רבים שהתקדמו מאוד בעולם הבמה: שרה פון שוורצה, חן חגי, רועי ששון, יורם חטב, נורמן עיסא, שירי גולן ושרית וינו. במהלך לימודיה זכתה בשתי מלגות מטעם קרן שרת ובמלגה על-שם ירון ירושלמי. בשנה השלישית ללימודיה בבית צבי העלו את המחזמר "שיקגו" בפעם הראשונה בישראל, שחל בתפקיד רוקסי הארט עם שרית וינו בתפקיד וולמה קלי.

עם סיום הלימודים צילמה שחל את קלטת הילדים דיג דיג דוג, שאת מילותיה כתבה מיכל חזון ואת הלחן, נורית הירש. במקביל, התקבלה לשחק בהצגה "נומה עמק" בבית ליסין, בבימויו של אלדד זיו. במחזה היא גילמה את דמותה של הילדה שרון, נערה בולימית עם הפרעות אכילה. לצידה שיחקו עזרא כפרי, אורי אברהמי, מיכל ורד, דבורה קידר ושולמית הדר.

בחצי השנה הראשונה קלטת הילדים "דיג דיג דוג" בקושי מכרה, אך כעבור זמן היא קיבלה פלטינה ונחלה הצלחה מאוד גדולה ובמהלך השנים יצאו ארבע קלטות שונות בסדרה, שהאחרונה שבהן ב-2005 וקלטת נוספת של אוסף. אחריה הגיעה קלטת שנייה, ולאחר מכן קלטת שלישית. הייתה זו קלטת הילדים הישראלית הראשונה שצולמה מחוץ לאולפן, שכל שיריה מקוריים וחדשים. הקלטת בה משתתפים שחל, דליק ווליניץ, נורית הירש וילדים, מציגה משפחה במצבים שונים וילדים ברגעים מוכרים של חוויות ילדות שונות, בשילוב עם תנועות ומשחק. הקלטת הראשונה צולמה בקיבוץ פלמחים, הקלטת השנייה צולמה בקיבוץ רמת רחל והקלטת השלישית צולמה בקיבוץ יטבתה ובאילת. כל הקלטות בוימו על ידי אשר טללים. בקלטת הרביעית ובסדרה נוספה הבובה של "דיג דיג דוג" לצוות והשירים עוסקים בבעלי מקצועות שונים. הקלטות משודרים בערוצים "לולי", "הופ! ו"הופ! ילדות ישראלית".

ב-1995 עלתה ההצגה "דיג דיג דוג" בכיכובה של שחל ובבימויו של ישראל גוריון ובה קטעים נבחרים מתוך הקלטות. ההצגה רצה עד 2014 בכיכובה של שחל, עם עדכונים וחילופי שחקנים.

בזמן יציאת הקלטת הראשונה התקבלה שחל כמגישת תוכניות הילדים והנוער (1994-1992). הייתה זו הגשת רצף של קטעי קישור בין התוכניות, לצידה של שחל הגישו את התוכניות גדי טאוב, דליק ווליניץ ורונית כפיר. הם הגישו תוכנית בשם "פינג פונג", שלימים הפכה ל"זאפ לראשון".

ב-1996 הקליטה שחל את הקלטת "הולכים לגן", שאת הטקסט שלה כתבה סמדר שיר ואת הלחן משה דץ. היא הופיעה ביחד עם סמדר שיר במופע "חיוכים מהלב". שחל הקליטה את הקלטת "איך בוחרים שם לאחותי הקטנה", מבחר משירי אהוד מנור והקליטה את הקלטת "הסבתא של אפרים" משירי לאה גולדברג.

ב-1997 גילמה את דמותה של וונדי ב"פיטר פן המחזמר", בבימויו של אורי פסטר. לצידה שיחקו זאב רווח, גיל ססובר ודפנה דקל.

ב-2002 השתתפה במחזמר "סאלח שבתי" בתפקיד בת שבע העובדת הסוציאלית, ובכיכובם של זאב רווח, צחי נוי, נתן נתנזון, יובל אברמוביץ' ושלמה סדן.

שחל גילמה את דמותה של סינדרלה בהצגה "סינדרלה" בתיאטרון חיפה, שרצה לאורך תקופה ארוכה. ישראל גוריון ביים, שלמה גרוניך כתב את השירים ואורי וייל שיחק את הנסיך, רועי ששון וחן חגי שיחקו את האחיות הרעות. היא עשתה הרבה הצגות ילדים באותה עת. היא השתתפה בהרבה קומדיות ובהצגות רבות שביים לזלי לאטון, בתיאטרון בית ליסין בהן: "בעל בריבוע", "הזוג המוזר" ו"פרפר ברשת". בתיאטרון באר שבע שיחקה בקומדיית המצבים "מפתח לשניים" בבימויו של עמי דיין.

ב-2004 שחל יצרה והקליטה עם דפנה חלף את הקלטת "איזה כיף בים", דובי זלצר הלחין את המוזיקה. בקלטת השתתפו רבקה מיכאלי, ששון גבאי ואורי בנאי. היא כתבה וביימה כמה מופעים משלה: "פיצפוצים", "שרון ועוד המון".

שחל כיכבה החל מ-2010, ביחד עם דדי זהר, במופע "הופ ילדות ישראלית", הכולל שירי ילדים מכל הזמנים, בבימויו של עידן עמית ובהפקת חברים הפקות.

שחל שיחקה בהצגה "השיטה", פרי עטה ובבימויה של נאוה צוקרמן, שהוצגה בתיאטרון תמונע. ההצגה עסקה באנשים שרוצים להצליח ובמערכת היחסים שבין היחיד לבין הקולקטיב. לצידה שיחקו יוסי מרשק, חן חגי, תומר בן דוד ויוסי רחמני. שחל חברה בוועדה האומנותית של תיאטרון תמונע.

ב-2011 שיחקה בתפקיד שרה במחזמר "קומפני" של סטיבן סונדהיים בתיאטרון באר שבע, לצידם של ריקי גל, אביטל פסטרנק, מיכל ויינברג, מולי שולמן וצק ברקמן, בבימויו של רפי ניב.

שחל דיבבה סרטים וסדרות רבים, ביניהם סרטי הנפשה רבים של וולט דיסני ועשתה הרבה קריינות לפרסומות ושיחקה בפרסומות רבות בניהם דיבבה את הנסיכה אטה בסרט "באג לייף" ואת כריס אנדרסון בסדרה "משטרת האגדות".

היא השתתפה בקורסים רבים ב"סדנאות הבמה", ב-2011 השתתפה בסדנה על מחזות זמר.

שחל למדה דמיון מודרך ו-NLP במכללת רטר ב-2003. היא בעלת התואר הבינלאומי NLP certified trainer ומנחה מוסמכת בכירה בדמיון מודרך מטעם אוניברסיטת חיפה ומכללת רטר. כיום היא בעלת קליניקה פרטית לטיפול ב-NLP ודמיון מודרך בתל אביב, מנחת קבוצות במכללת רטר ומנהלת הפורום ל-NLP באתר nomind. במופע "שרון פתרון", שכתבה עם שירים מכל הקלטות שהקליטה ושירי ארץ-ישראל, היא שילבה מוטיבים מ-NLP.

היא מופיעה ביחד עם אורה מורג במופען המשותף, "מאה תפוחים חדשים כולל מע"מ". בשנת 2017 שיחקה בהצגה "חגיגה בחווה" לצד גיא פרידמן בשנת 2019 השתתפה בהצגת הילדים "השכונה של הופ!" לצידם של יובל המבולבל, הדוד חיים, מולי וצומי ומרטין אומנסקי, כמו כן היא קריינית הסדרה "רגעי קסם" ששודרה בערוץ הופ! ובערוץ לולי.

==תפקידים בתיאטרון==

{|class="wikitable"
|-
! שנה
! הצגה !! תפקיד !! תיאטרון/חברת הפקות !! מחזאי !! במאי 
|-
| 2020–הווה
| סבתא בישלה דייסה
| הבובה שמחה
| תיאטרון נדנדה בשיתוף גוזלי הפקות
| עידן עמית ושלומי טפיארו
| rowspan="2" | עידן עמית
|-
| 2015–הווה
| חגיגה בחווה
| שרוני אגרונומי
| תיאטרון נדנדה
| עידן עמית
|-
| 28 במאי 2011
| קומפני
| שרה
| תיאטרון באר שבע
| סטיבן סונדהיים
| rowspan="2" | רפי ניב
|-
| 2008
|שמונה בעקבות אחד
| רינה
| תיאטרון הקיבוץ
| דפנה אנגל ע"פ ימימה אבידר-טשרנוביץ
|-
| 2008–2019
| חגיגת השירים של דתיה
| רונית הרקדנית ובובת מוכרת הפרחים
| תיאטרון נדנדה
| דתיה בן-דור
| עידן עמית
|-
| 2005-2006
| מכתבים מפליקס
| סופי
| צח כרמלי הפקות + בימות
| הדר גלרון
| עמיר ממן
|-
| דצמבר 2003
| השיטה
| נטשה
| תיאטרון תמונע
| אנסמבל תמונע
| נאוה צוקרמן
|-
| rowspan="3" | 2002
| סאלח שבתי (המחזמר)
| בת שבע העובדת הסוציאלית
| הדרן
| אפרים קישון
| זאב רווח
|-
| מה עושים עם ג'ני
| שרלוט
| rowspan="2" | תיאטרון בית ליסין
| ד.ר. ווילד
| רוני פינקוביץ'
|-
| פרפר ברשת
|
| ריי קוני
| לזלי לאטון
|-
| rowspan="2" | 2001
| חיכיתי רק לך
| הגר
| רמי אלדר הפקות
| גיורא יהלום
| רועי הורביץ
|-
| שמוליקיפוד
| אימא
| תיאטרון קומיקיון
| סמדר שיר
| ליאור נחמן
|-
| rowspan="3" | 1999
| הזוג המוזר
|
| תיאטרון בית ליסין
| ריי קוני
| לזלי לאטון
|-
| סינדרלה
| סינדרלה
| תיאטרון חיפה
| רפי מילוא
| ישראל גוריון
|-
| מפתח לשניים
|
| תיאטרון באר שבע
| ג'ון צ'פמן, דבי פרימן, אמי דין
| עמי דיין
|-
| rowspan="2" | 1998
| בעל בריבוע
|
| תיאטרון יובל ובית ליסין
| ריי קוני
| לזלי לאטון
|-
| משתגעים מאהבה
|
| תיאטרון יובל ופשנל
| ג'ו דיפייטרו
| אוהד אשכנזי
|-
| rowspan="2" | 1997
| שמונה בעקבות אחד
| מיקה
| תיאטרון הילדים והנוער
| על פי ספרה של ימימה טשרנוביץ-אבידר, שלמה משיח
| רוני ניניו
|-
| פיטר פן המחזמר
| וונדי
| טדי יזמות והפקות
| colspan="2" | אורי פסטר
|-
| rowspan="2" | 1996
| צבע הפנינה
| לוטה
| תיאטרון אורנה פורת
| אנה מריה יוקל
| איציק ויינגרטן
|-
| שיטת חנל'ה
|
| תיאטרון ארצי לנוער
| עמליה עינת
|
|-
| 1995
| מאה תפוחים חדשים פלוס מע"מ
|
| תיאטרון העם
| אורה מורג
| rowspan="2" | ישראל גוריון
|-
| 1995–2014
| "דיג דיג דוג" ו"דיג דיג דוג 2"
| שרון
| מילשטיין הפקות
| מיכל חזון
|-
| 1994
| אותה שעה בעוד שנה
|
| תיאטרון הספרייה
| ברנרד סלייד
| מישה לוריה
|-
| rowspan="3" | 1993
| בית משותף
| דנה
| פסטיבל חיפה להצגות ילדים
| colspan="2" | רבקה נוימן
|-
| פאל ג'ואי (מחזמר)
|
| תיאטרון באר שבע בשיתוף תיאטרון הספרייה
| ג'והן אוהרה, לורנץ הארט, ריצ'רד רוג'רס
| קריסטין אורן
|-
| נומה עמק
| שרון
| תיאטרון בית ליסין
| יהונתן גפן
| אלדד זיו
|}

==פילמוגרפיה==
===למבוגרים===

טלוויזיה

{|class="wikitable"
|-
! שנה
! סדרה !! תפקיד !! ערוץ !! במאי 
|-
| 1994
| סיפור מקומי (דרמה)
|
| ערוץ 1
| ניסים דיין
|-
| rowspan="2" |1998
| כסף קטלני
|
| rowspan="4" | ערוץ 2
| ערן ריקליס
|-
| אנס הבושם
|
| מנחם בינצקי
|-
| 1999
| משפחת עזאני
|
| ארנון צדוק
|-
| rowspan="2" | 2009
| רמזור, עונה 2
| מיכל
| אוהד פרח
|-
| גירושים נפלאים
| עמליה
| yes
| עופר ויצמן ואורן שקדי
|}

קולנוע

{|class="wikitable"
|-
! שנה
! סרט !! תפקיד !! במאי 
|-
| 2008
| הכל מתחיל בים
| רותי
| איתן גרין
|}

===לכל המשפחה===

{|class="wikitable"
|-
! שנה
! תוכנית !! תפקיד !! ערוץ 
|-
| 1995–1993
| תוכניות הילדים והנוער
| הגשת רצף
| הערוץ הראשון
|-
| rowspan="4" | 1997
| סופר דופר, קומדיה
| בדמות
| ערוץ 2
|-
| ספינת האהבה
| משחק (מערכון)
| ערוץ 1
|-
| הכל בסדר
| הגשה
| ערוץ התכלת
|-
| תוכנית פעוטות
| rowspan="2" | משחק
| ערוץ בייבי
|-
| 1998
| החברים של שוש
| rowspan="2" | הערוץ הראשון
|-
| rowspan="2" | 1999
| זאפזאפים, תוכנית עלילתית
| הגשה ומשחק
|-
| בעקבות הסיפורים
| משחק
| ערוץ הילדים
|-
| rowspan="3" | 2000
| הורים וגורים
| הנחיה משחק ושירה
| הטלוויזיה החינוכית
|-
| פינג-פונג
| rowspan="2" | הנחיה
| rowspan="2" | הערוץ הראשון
|-
| זאפ לראשון
|-
| 2005
| למשפחה שלי, תוכניות ליום המשפחה
| הגשה
| ערוץ הופ!
|}

==DVD==

{|class="wikitable"
|-
! שנה
! DVD !! כותבים 
|-
| 2008
| הכבשה שושנה
| תפקיד אורח
|-
| rowspan="2" | 2007
| איך בוחרים שם לאחותי הקטנה
| משירי אהוד מנור
|-
| הסבתא של אפרים
| משירי לאה גולדברג
|-
| rowspan="2" | 2005
| ישראל והגיטרה
| תפקידי אורח
|-
| דיג דיג דוג - שלוש, ארבע, לעבודה!
| מיכל חזון, מוזיקה נורית הירש
|-
| 2004
| איזה כיף בים
| פיתוח, יוזמה ויצירה משותפת עם דפנה חלף
|-
| 2002
| דיג דיג דוג האוסף
| מיכל חזון, נורית הירש
|-
| 1996
| הולכים לגן
| סמדר שיר, משה דץ
|-
| 1995
| דיג דיג דוג 3
| rowspan="3" | מיכל חזון, נורית הירש
|-
| 1993
| עוד דיג דיג דוג
|-
| 1992
| דיג דיג דוג
|}

==מופעים לבמה - כל המשפחה==
* "מאה תפוחים חדשים כולל מע"מ" - מופע משותף של סופרת וזמרת (ביחד עם אורה מורג)
* "שרון פתרון מארחת את דיג דיג דוג" (כתיבה שרון שחל, בימוי עידן עמית) מופע המשלב NLP ודמיון מודרך
* בימים אלו (2012): "הופ ילדות ישראלית" שירי ילדים מכל הזמנים עם דדי זהר (בימוי עידן עמית)
* "פיצפוצים", "שרון ועוד המון" (כתיבה ובימוי שרון שחל)
* "חמישים שנות ילדות - עיר ערוץ הילדים" במה ומסך (1998) במאי משה קפטן
* "חיוכים מהלב" מופע משותף עם סמדר שיר

==דיבובים נבחרים==

{| class="wikitable"
!
שנה
!
סרט/סדרה
!
תפקיד
!
ערוץ
|-
| rowspan="2" |2015
|האגדה של קורה
|אסאמי סאטו, טוף בייפונג
|ערוץ ניקלודאון
|-
|קוסמות קטנות
|גברת צ'ארמינג
|ניק ג'וניור
|-
|2014
|דובים ונהנים
|אמו של דודי, סבתו של דודי
|ערוץ לולי
|-
| rowspan="3" | 2014
| גרוויטי פולס (סדרה)
|מייבל פיינס
| ערוץ דיסני
|-
|אי המטמון (סרט)
|אמא של ג'ים
|
|-
|מדלן היפה (סרט)
|גברת היגינסבוטום
|
|-
| 2012
| סיילור מון (סדרה)
| סטסונה מאיו - סיילור פלוטו / אן / קלברס / וס וס / דמויות שונות
| rowspan="2" | ערוץ הילדים
|-
| rowspan="4" | 2010
| אי-שרדות
| הת'ר
|-
| אליס בארץ הפלאות (סרט)
| המלכה הלבנה
|
|-
| ג'רונימו סטילטון (סדרה)
| סאלי
|
|-
| כלבים בחלל (סרט)
| אמא של סטרלקה
|
|-
| 2009
| בי הגדולה מכולם! (סדרה)
| מריון "מרי" פרנסס וויקטוריה אווה גיבונס
| ערוץ ניקלודאון
|-
| rowspan="5" | 2008
| נווה עצלנות
| טריקסי
| ערוץ הופ!
|-
| רוץ, דייגו, רוץ! (סדרה)
| קליק
| ערוץ ניקלודאון
|-
| הורטון שומע מישהו
| סאלי אומלי מקדוד
|
|-
| פוניו על הצוק ליד הים
| ליסה
|
|-
|אמדאוס (סדרה)
|תרזה
|ערוץ לוגי
|-
|2006
|מיילו
|אימו של מיילו
|ערוץ לולי
|-
| rowspan="2" | 2006
| עידן הקרח 2: נמסים מצחוק (סרט)
|
|
|-
|טיפת גשם (סדרה)
|קרחוני
|הטלוויזיה החינוכית
|-
| rowspan="5" | 2005
| משטרת האגדות (סדרה)
| כריס אנדרסון
| ערוץ הילדים, ערוץ ג'וניור
|-
| אווטאר: כשף האוויר האחרון
| סוקי
| ערוץ ניקלודאון
|-
| רובוטס (סרט)
| קאפי
|
|-
| אגדות אנדרסן
|
| הטלוויזיה החינוכית, ערוץ ג'וניור
|-
|מדלן
|
|ערוץ הופ!
|-
| 1998
| באג לייף (סרט)
| הנסיכה אטה
|
|}

==קישורים חיצוניים==

* 
* 

קטגוריה:זמרות השרות בעברית
קטגוריה:זמרות ישראליות
קטגוריה:זמרים ישראלים
קטגוריה:זמרות ילדים ישראליות
קטגוריה:מדבבות ישראליות
קטגוריה:מדבבים ישראלים
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:שחקני מחזות זמר ישראלים
קטגוריה:שחקניות קולנוע וטלוויזיה ישראליות
קטגוריה:מנחות טלוויזיה ישראליות
קטגוריה:חברות להקת הנח"ל
קטגוריה:בוגרות בית צבי
קטגוריה:בוגרי בית צבי
קטגוריה:בוגרות תיכון אלון (רמת השרון)
קטגוריה:בוגרי תיכון אלון (רמת השרון)
קטגוריה:קרייניות ישראליות
קטגוריה:שחקני ערוץ הופ!
קטגוריה:ישראליות שנולדו ב-1969
קטגוריה:ישראלים שנולדו ב-1969